Albertus II (princeps Monoecensis)
Vide etiam paginam discretivam: Albertus II. Albertus II (princeps Monoecensis) Res apud Vicidata repertae: Nativitas: 14 Martii 1958; Prince's Palace of Monaco Patria: Monoecus, Civitates Foederatae Americae Nomen nativum: Albert Alexandre Louis Pierre Grimaldi Familia Genitores: Rainerius III; Gratia Patricia Coniunx: Carola Proles: Jazmin Grace Grimaldi, Alexandre Grimaldi, Princess Gabriella, Countess of Carladès, Jacques, Hereditary Prince of Monaco Familia: House of Grimaldi Albertus II (natus Monoeci 14 Martii 1958) est Princeps Monoeci et paterfamilias Grimaldorum. Unicus Rainerii III Monaci principis et Graciae Kelly filius est. Quamquam secundus natus est, ei cum natus erat titulus principis primi Monoeci datus est. Alberti sorores sunt Carolina Hannoverae Principissa et Stephania Monaci Principissa. Albertus in Foederatis Americae Civitatibus arti politicae studuit, Collegii Amherstiani discipulus. Non modo Francogallice et Anglice, sed etiam Theodisce loquitur. Antequam regnum pervenit, Olympiis repraesentavit Monoecum, sclodia gubernabili vectus. Die 6 Aprilis 2005 post mortem Rainerii III principis patris sui ipse princeps Monoeci successit. Princeps Albertus II die 1 Iulii anno 2011 Carolam Wittstock caerimonia civili in matrimonium duxit, matrimonium ecclesiasticum die 2 Iulii anno 2011 contractum est. Die 23 Iunii anno 2010 se sponsaverant. Filium spurium, qui Alexander, et filiam spuriam, qui Jasmina Gratia vocatur, habet. Die 10 mensis Decembris filii gemini nati sunt, Gabriella principissa Monoecensis et Iacobus Honoratus Rainerius princeps et heres designatus.